Faöhö

**Faöhö**, **waöhö**, ba Danö Niha sifalukha ero ma'ökhö, ya'ia da'ö; urifö sohombo si'öfa afi, sasese so ba mbowo zinanö; ba faöhö andre, mobiso. Ba wehede Indonesia, faöhö lafagölösi ia wanötöi ba wehede; **Lebah** nifaogö ba gangolifa *serangga* sauri ba ngafu. Fefu zifao ma sifagölö ba waöhö andre fao ba gangolifa *suku* ma Famili (biologi) moroi ba **Apoidae** (ordo Hymenoptera: so'afi sitenga ha sagörö, mofinaeta gafinia. Ba zisagörö ulidanö so ba zi 20.000 ngawalö waöhö andre ma *spesies lebah*  si'oi so ba  *benua*, baero Antartika.

Faöhö andre mo'ahe, ba so dua fasa gafi. Hiza, lahaogö gazunira ba hili-hili, ba hogu geu, ba zagö. Azunira lahaogö moroi ba *propolis* (sitola mamalemba hadia ia moroi ba gitö geu) faoma idanö moroi ba mboto zihene sitefa'aso na ba zibongi. Faöhö mangalui göra ba mbowo mbunga ma *nektar bunga* faoma *serbuk sari*.

## Omböila

Faöhö si'alawe moguna sibai ia ba ngawawania, fefu manö nifalua zi'alawe andre, notobali duma-duma ba waöhö tanöbö'ö. So göi waöhö si'alawe sauri ha sambua-sambua ia misa ma lamane *soliter* ba da'a ha fasambua tesöndra, na molo'ö gamuata zi'alawe waöhö andre, no urifö so fa'ahakhö dödö khö nawönia *(serangga sosial)*. Faöhö sauri si ha sambua-sambua ma *Lebah soliter* ihaogö gazuninia samösa ba i'alui gönia faoma gö nononia lö fanolo moroi ba waöhö tanöbö'ö, ba hiza faöhö da'a lö zi lö ara ba mate fatua lö sebua-bua nono waöhö ba gazuninia. Faöhö da'a, i'alui gö nononia ha ndrege ni'a ma'ökhö, lö hadöi khönia fangöhöna ö, ba asese la fotötöi ia *subsosial*. Na molo'ö lala wa'auri waöhö andre, sindruhunia auri ba ngawawa, ba faoma no tebagi lala halöŵö waöhö-waöhö molo'ö fa'ebua mbotora ba wangebua'ö ngawawara.

## Habitat

Ba zi sambua ngawawa (latötöi; "koloni") so tölu wenaeta ma *"kasta"* waöhö andre, ya'ia da'ö simane ba da'a tou:
# Faöhö ratu *(Lebah ratu)*, si'alawe ma ina moroi ba ngafu waöhö ba si to'ölönia ha sambua ia ba ngafunia.
# Faöhö si'alawe *(Lebah betina)*, faöhö sohalöŵö ba faöhö da'a soya sibai, ikhamö ba ngafulu ribu wa'oyara, ma ba zi 30.000 nga'eu, ba faöhö nga'ötö si baga ma *unggul* tola ikhamö fa 60.000 nga'eu wa'oyara.
# Faöhö simatua *(Lebah jantan)*, fa'oyania ha ba ngaotu nga'eu.

Ero wenaeta wa'auri waöhö andre no oi so lala halöŵöra zamösana. Ba hiza ina waöhö zame'e ngawalö lala halöŵö ba waöhö soya. Lala wa'auri ma *Komposisi kromosom* sasese latötöi faoma *diploid* da'a zomböi nga'ötö waöhö. Hiza, fa'ebua diploid andre no oroma zikhala wa'ebuania i'otarai me ba gadulo ma *larva* me isöndra gönia moroi ba *susu* waöhö (*[[royal jelly]])* sikayo *vitamin* faoma we gö ma *gizi*. 

Hiza, faöhö andre, so ira ba gatua, ba dögi faoma ba naere-naere salaŵa. 

## Kultivasi

Faöhö lala wa'aurinia itörö nifotöi *metamorfosis* simane urifö tanöbo'ö ("holometabola") irege so öfa khönia wenaeta wa'auri: 
# Adulo *(Telur)*;
# Era *(Larva) ma *(bentuk ulat)*
# Mo'afi *(Pupa)* ma *(kepompong)*;
# Faöhö sebua *(Imago)* ma *(lebah dewasa)*.

Adulo zi no mamoto tobali era *(larva)*. Ba wenaeta da'a, ina waöhö ibe'e gö gera andre moroi ba mbowo mbunga *(serbuk sari)*, nektar, faoma we *(madu)*. So ösa *nektar* ni'owuloi waöhö zo halöŵö sitobali we. Aefa da'ö ba zi ha'uga ngaluo, era *(larva)* tobali ia *pupa* ba aefa da'ö tobali ono waöhö.

== Fangoguna'ö ==



Moguna sibai waöhö me tobali ira same'e alau mbowo zinumbua (li Indonesia *penyerbuk*). Börö me omasi-masi ira wangisiö ŵe sami-ami (li Indonesia *nektar*) awö hamo (li Indonesia *serbuk*) mbowo zinumbua, tobali göi waöhö sanolo ena'ö alua wamohamo hamo sara zinumbua faoma hamo zinumbua bö'ö nifotöi *penyerbukan silang*. Da'a göi mbörö wa itaria la'u'u waöhö niha, heza lafohamo sara zinumbua faoma zinumbua bö'ö nifotöi *penyerbukan buatan* salua börö faöhö.

Hiza, niha ba zi sagörö ulidanö, no oi la'ila ba la'oguna'ö we moroi ba waöhö andre si tobali famalala gö ba dalu-dalu. Famaliaro waöhö ba wanga'asogö we, tenga sawena alua ba ginötö iada'a. No tefalua wamaliaro da'a, i'otarai meföna. Famahaö sifakhai ba we faoma famaliaronia, no la'ila döi wamahaö andrö, ya'ia da'ö; *apiari*. Lala halöŵö famaliaro faöhö, fogaoninia fagölö ira döi wamahaö sifakhai khönia, apiari. We moroi ba waöhö andre, no omasi sibai gurifö tanöbö'ö, simane [[Berua|berua]], ba tanöbö'önia.

Ba ziha'uga ngawalö waöhö andre ma sifagölö khönia, fefu oi mobiso, hiza bisa andre, möi fa'atekiko khönia. No i tuo nudunia, tuo sobiso andrö toroi ba ni'usunia. Da'a zamunu faöhö andrö. Biso waöhö andre ma biso moroi ba zifagölö khönia, no la'oguna'ö niha ba wanolo famadöhö fökhö simane *akupunktur* nibe'e töi; *terapi lebah* (*apitherapy*).

Famaliaro faöhö ba ginötö iada'a, no la haogö hewisa lala wa fefu waöhö sohalöŵö (lebah pekerja), aefa bisonia ba lö la'ohe mate. Lala wamalua, ya'ia da'ö; labe'e wama'ala ba mbawandruhö nahia waöhö, irege fa'atokea waöhö, la'efasi bisora, ba no la'edogö naha biso andrö, nibali'ö fanolo ba ngawalö wökhö. 

Ba zi ha'uga nahia ba [[Indonesia]] era *(larva)* faoma *pupa* waöhö labali'ö ö(simane *botok* waöhö).

== Faniaga ==

Faöhö andre, no la fanöi wamaliaro ya'ia ba wanga'asogö we soguna ba niha. Lala waniaga ya'ia, so zamawa samösa, ba so göi ni'amawa molo'ö *pabrikasi*. Molo'ö nisura ba Badan Pusat Statistik (BPS), *produksi madu* ma *'we*' andre ba Indonesia itaria lö fa'amo'ahonoa, so möi yaŵa ba so möi tou, ma ba li si no oi la'ila niha lamane; *fluktuatif* i'otara ba ndröfi si 2016 ofeta döfi si 2020. Na ba ndröfi si 2016, we andre molo'ö *nasional'' so ba zi 362,2 ribu liter. Ba hiza ba zi lö ara ba möi tou ba zi 85% tobali ha tö 54,3 ribu liter ba ndröfi si 2017. Ba döfi aefa da'ö ba ndröfi si 2018, ifuli möi yaŵa zui irugi 171,3% ma fagölö ira ba zi 147,3 ribu liter, ba idugu manöi irugi 238,1% ma 498 ribu liter.

## Onönöta

## Basoŵa

## Khai-khai baero

## Umbu